wickkiey/tamil-wikipedia-chunked huggingface dataset:
# அயந்துதுவா இராசா (யானை)

## வரலாற்று யானை

இந்த யானை கண்டியில் உள்ள எசல ஊர்வலத்தில் பல ஆண்டுகளாக பங்கேற்றது. மாளிகை இராசாவின் மறைவுக்குப் பிறகு, 1989 முதல் 2000 வரை 11 ஆண்டுகளாக புத்தரின் புனிதப்பல் இருக்கும் புனித கலசத்தை சுமந்து சென்றது. புனிதப்பல் கலசத்தை எடுத்துச் செல்வது இலங்கையில் ஒரு சில யானைகளுக்கு மட்டுமே வழங்கப்பட்ட ஒரு வாய்ப்பாகும். தலதா மாளிகையின் கலசத்தைத் தவிர கெளனியா துருது ஊர்வலம், பெல்லன்வில்லை ஊர்வலம், கங்காராமய நவம் ஊர்வலம் ஆகியவற்றிலும் புத்தரின் புனித கலசத்தையும் இந்த யானையே சுமந்து சென்றது.
# அயந்துதுவா இராசா (யானை)

## தேசியப் பாரம்பரியம்

கொழும்பு தேசிய அருங்காட்சியகம், கொழும்பு]]
அயந்துதுவா இராசா 6 நவம்பர் 2002 அன்று இறந்த போனது. இறக்கும் போது சப்பானிய நிறுவனத்தால் 120,000 அமெரிக்க டாலருக்கு கேட்கப்பட்ட போதிலும் வழங்க மறுத்த அதன் உரிமையாளர் ஹென்றி குணசேகர யானையின் எலும்புக்கூட்டை இலங்கை அரசாங்கத்திற்கு நாட்டின் பாரம்பரியத்தில் யானையின் பங்கை அங்கீகரிப்பதற்காக வழங்கினார். இந்த யானையின் எலும்புக்கூடு 29 ஜனவரி 2013 முதல் கொழும்பு, தேசிய அருங்காட்சியகத்தில் பொது மக்களின் பார்வைக்கு திறந்து விடப்பட்டது.
# கான்வா நீர்த்தேக்கம்

**கான்வா நீர்த்தேக்கம்** (*Kanva Reservoir*) என்பது ஓர் செயற்கை ஏரி மற்றும் சுற்றுலாத் தலமாகும். இது இந்தியாவின் பெங்களூரிலிருந்து , தொலைவில் கான்வா ஆற்றினைத் தேக்கி நீர்ப்பாசன திட்டத்தின் கீழ் உருவாக்கப்பட்டது.
கான்வா அணைக்கு அருகில் மீன்வள பயிற்சி மற்றும் ஆராய்ச்சி மையம் உள்ளது. இது உள்ளூர் வாசிகளுக்கு மீன் வளர்ப்பில் பயிற்சியளிப்பதற்காக நிறுவப்பட்டது. இதனால் உள்ளூர் மக்கள் பொருளாதார ரீதியாக சுயமாக முன்னேற முடியும்.பறவைக் நோக்கலுக்குச் சிறந்த இடமாக உள்ளது.  
புருசோத்தம தீர்த்த காவியின் குகைக் கோயில் தொலைவில் உள்ளது. இது கன்னட மாதவ பிராமணர்களுக்கான புனித யாத்திரை மையமாக உள்ளது. இந்தக் குகையினுள் அனுமன் சிலை நிறுவப்பட்டுள்ளது.
# கான்வா நீர்த்தேக்கம்

## கான்வா அணை

**கான்வா அணை** 1946ஆம் ஆண்டில் கான்வா ஆற்றின் குறுக்கே நீர்ப்பாசனத்திற்காக இந்த அணைக் கட்டப்பட்டது. இந்த அணையின் மூலம் நீளப்பகுதியிலுள்ள நிலம் நீர்ப்பாசனம் பெறுகின்றது.
# சென்னபட்டணம்

**சென்னபட்டணம்** (*Channapatana*) இந்தியாவின் கருநாடக மாநிலத்தில் ராமநகரம் மாவட்ட நகரம் மற்றும் வட்டமாகும். உள்ளூர் வாசிகள் சன்னபட்ணம் என்றும் அழைக்கின்றனர்.
# சென்னபட்டணம்

## நிலவியல்

சென்னபட்டணம் பெங்களூரு - மைசூர் நெடுஞ்சாலையில் அமைந்துள்ளது. இது பெங்களூரிலிருந்து 55 கி.மீ. தொலைவிலும், மைசூரிலிருந்து 80 கி.மீ. தொலைவிலும் உள்ளது. சென்னபட்டணம் கடல் மட்டத்திலிருந்து சுமார் சராசரி 739 மீட்டர் (2424 அடி) உயரத்தில் அமைந்துள்ளது.  
இந்நகரில் உள்ள சாலைகளின் மொத்த நீளம் 108.20 கி.மீ. ஆகும். நாளொன்றுக்கு 70.50லிட்டர்/நபர் நீர் வழங்கப்படுகிறது. கோடையில் வெப்பநிலை 32° செண்டிகிரேடாகவும் குளிர்காலத்தில் 19° செண்டிகிரேடாக இருக்கும்.
# சென்னபட்டணம்

## புள்ளிவிவரங்கள்

2011ஆம் ஆண்டு இந்திய மக்கள் தொகை கணக்கெடுப்பின்படி, சென்னபட்டண நகராட்சியில் 36.098 ஆண்கள், 35.844 பெண்கள் என மக்கள் தொகை 71,942ஆக இருந்தது.
# சென்னபட்டணம்

## பொம்மைகள்

இந்த நகரம் மர பொம்மைகள் மற்றும் அரக்கு பாத்திரங்களுக்குப் பிரபலமானது. **சென்னபட்டணம்** பொம்மைகளின் நகரம் (கன்னடம்:"*கோம்பேகலா நாகரா* ") என்று அழைக்கப்படுகிறது. இந்த பொம்மைகள் பாரம்பரிய மற்றும் மேம்பட்ட சிறிய அளவிலான தொழிலகங்களில் தயாரிக்கப்படுகின்றன. கச்சாப் பட்டு, அரிசி, கேழ்வரகு மற்றும் தேங்காய் உற்பத்தி சென்னப்பட்டணா வட்டத்தின் முக்கிய தயாரிப்புகளாகும். சென்னபட்டண பொம்மைகளின் தோற்றம் திப்பு சுல்தானின் காலத்திலே தோன்றியது. மர பொம்மை தயாரிக்கும் கலையில் உள்ளூர் கைவினைஞர்களுக்குப் பயிற்சியளிப்பதற்காக பெர்சியாவிலிருந்து கைவினைஞர்களை வரவழைத்தார். இந்த பொம்மைகளுக்கு இந்திய அரசு புவியியல் சார்ந்த குறியீடு வழங்கியுள்ளது.
# வனிந்தர் கவுர் லூம்பா

**வனிந்தர் கவுர் லூம்பா** (*Vaninder Kaur Loomba*) என்பவர் இந்திய அரசியல்வாதி ஆவார். இவர் பஞ்சாப் சட்டமன்றத்தில் உறுப்பினராக சுத்ரானா சட்டமன்ற தொகுதியிலிருந்து 2012ஆம் ஆண்டு நடைபெற்ற தேர்தலில் தேர்ந்தெடுக்கப்பட்டார்.
# வனிந்தர் கவுர் லூம்பா

## குடும்பம்

லூம்பா கரண் சிங் என்பவரை மணந்தார்.
# வனிந்தர் கவுர் லூம்பா

## அரசியல் வாழ்க்கை

லூம்பா 2012ல் சுத்ரானாவிலிருந்து போட்டியிட்டு பஞ்சாப் சட்ட சபை உறுப்பினரானார்.
# பஞ்சுகாக்கு அருவி

**பஞ்சுகாக்கு அருவி** (*Panchghagh Falls*) என்பது இந்தியாவின் சார்க்காண்டு மாநிலத்தில், குந்தி மாவட்டத்தில் அமைந்துள்ள ஓர் அருவியாகும்.
# பஞ்சுகாக்கு அருவி

## அருவி

கடினமான மற்றும் துண்டிக்கப்பட்ட நிலப்பரப்பு வழியாக இந்த அருவி, பனாய் நதி ஐந்து வெவ்வேறு நீரோடைகளில் கிளைத்து, பாறைகளின் வழியாக பாய்ந்து எங்கும் நிறைந்த இனிமையான சத்தத்தை உருவாக்குகிறது. சொன்கா மற்றும் பஞ்சுகாக்கு அருவிபோல மிக உயரத்திலிருந்து இந்த அருவி கீழ் வீழ்வதில்லை. இருப்பினும், ஒருவர் இதன் அருகே வரும்போது தண்ணீர் விழும் சத்தத்தை கேட்க முடியும். ஏனென்றால் இதன் ஐந்து கிளைகளும், சுழலும் நீரோடைகளும் பாறைகள் மீது விழுகின்றன. இந்த அருவியினை பார்ப்பதும் அருவியின் ஓசையினை கேட்பதும் ஓர் விருந்து போன்றது.
# பஞ்சுகாக்கு அருவி

## போக்குவரத்து

பஞ்சுகாக்கு அருவி குந்தியிலிருந்து 8 கிலோ மீட்டர் தொலைவில் சாய்பாசா செல்லும் சாலையில் உள்ளது. குந்தி தேசிய நெடுஞ்சாலை 75 ராஞ்சி-சாய்பாசாவில் அமைந்துள்ளது.
# பேசு ஆறு

**பேசு** **ஆறு** (*Besu River*) என்பது இந்தியாவின் உத்தரப்பிரதேசத்தின் காசீப்பூர் மாவட்டத்தில் ஓடும் ஒரு நதி ஆகும்.  
பேசு ஆறு காசீப்பூர் மாவட்டத்தில் பீரப்பூர் கிராமத்திலிருந்து தொடங்குகிறது. இதனுடைய தொடங்குமிடம் கரிஹார்பூருக்கும் டெலவல்பூரூக்கும் இடையில் அமைந்துள்ளது. இந்த ஆற்றுப் படுகையில் அமைந்துள்ள பெரும்பாலான நிலங்கள் பீர்பூர் மற்றும் ஷெர்பூர் கிராமங்களால் நிர்வகிக்கப்படுகின்றன. ஷெர்பூர் கிராமம் கங்கை மற்றும் பேசுவின் கரையில் அமைந்துள்ளது.
# சிந்து ஆறு (யமுனை துணை ஆறு)

**சிந்து ஆறு** (*Sindh River*) என்பது யமுனை ஆற்றின் துணை ஆறாகும். இது இந்திய மாநிலங்களானமத்தியப் பிரதேசம் மற்றும் உத்தரப் பிரதேசம் வழியாகப் பாய்கிறது.
# சிந்து ஆறு (யமுனை துணை ஆறு)

## ஆற்றோட்டம்

மத்தியப்பிரதேசத்தின் விதிசா மாவட்டத்தில் உள்ள மால்வா பீடபூமியில் சிந்து உருவாகிறது. இது மத்தியப் பிரதேசத்தின் குனா, அசோக்நகர், சிவபுரி, ததியா, குவாலியர் மற்றும் பிண்டு மாவட்டங்கள் வழியாக வடக்கு-வடகிழக்கு நோக்கிப் பாய்கிறது. பின்னர், உத்தரப் பிரதேசத்தின் ஜாலவுன் மாவட்டத்தில் யமுனா ஆற்றுடன் சம்பல் ஆற்றிற்கு முன்பாக இணைகிறது. இதன் மொத்த நீளம் ஆகும். இதில் மத்தியப் பிரதேசத்திலும் உத்தரப் பிரதேசத்தில் பாய்கின்றது.
# சிந்து ஆறு (யமுனை துணை ஆறு)

## ஆற்றோட்டம்

### துணை நதிகள்

சிந்துவின் முக்கிய துணை நதிகள் பர்பதி, பஹுஜ், குவாரி (குன்வாரி) மற்றும் மஹுவார் ஆகும்.
# சந்திரமா தேவி அக்ராஹாரி

**சந்திரமா தேவி அக்ரஹரி**(*Chandrama devi agrahari*) இந்தியாவின் உத்தரபிரதேசத்தைச் சேர்ந்த அமேதி நகர் பேரூராட்சிக்கு இரண்டு முறை தேர்ந்தெடுக்கப்பட்ட தலைவராவார். தொழிலதிபரும் சமாஜ்வாடி கட்சி கட்சித் தலைவருமான இராஜேஷ் அக்ரஹரி இவரது கணவராவார்.  
நவம்பர் 2013 இல், இவர் நகரப் பேரூராட்சித் தேர்தலில் அமேதி தொகுதியில் இருந்து சுயாதீன வேட்பாளராக 2085 வாக்குகள் வித்தியாசத்தில் தன்னை எதிர்த்த முகமது லீக் என்ற வேட்பாளரை தோற்கடித்தார். இவர், 2013 தேர்தலில் மொத்தம் 3969 வாக்குகளைப் பெற்றார். ராகுல் காந்தி உறுப்பினராக இருந்த நாடாளுமன்றத் தொகுதியின் கீழ் அமேதி நகர் பேரூராட்சியில் தங்கள் வேட்பாளர் லீலா தேவி மூன்றாவது இடத்திற்கு வந்தபோது, காங்கிரஸ் ஒரு அதிர்ச்சி அடைந்தது. அதே நேரத்தில் சுயேட்சை வேட்பாளர் சந்திரமா தேவி வெற்றி பெற்றார்.
நவம்பர் 2006 முதல் தற்போது வரை, இவர் தற்போதைய தலைவராக உள்ளார். உத்தரபிரதேச மாநில அமேதி நகர் பேரூராட்சியைப் பிரதிநிதித்துவப்படுத்துகிறார்.  
சந்திரமா தேவி , 13 பிப்ரவரி 2004 முதல் ராஜேஷ் மசாலா நிறுவனத்தின் அங்கீகரிக்கப்பட்ட பிரதிநிதியாகவும், ராஜேஷ் மில்க் பிரைவேட் லிமிடெட் என்ற நிறுவனத்தின் இயக்குநராகவும் உள்ளார்.
# என். பி. ஜான்சி லட்சுமி

**என். பி. ஜான்சி இலட்சுமி** (*N.P.Jhansi Lakshmi*) (20.10.1941-19.12.2011) ஒரு இந்திய அரசியல்வாதி ஆவார். இவர், தெலுங்கு தேசம் கட்சியின் சார்பில் எட்டாவது மக்களவையில் சித்தூர் தொகுதி உறுப்பினராகவும், ஆந்திரப் பிரதேச சட்டமன்றத்திலும் உறுப்பினராக இருந்துள்ளார்.
# என். பி. ஜான்சி லட்சுமி

## ஆரம்பகால வாழ்க்கை

ஜான்சி லட்சுமி அக்டோபர் 20 1941 ஆம் ஆண்டு விசாகபட்டினம் என்ற நகரில் சி. கே. சௌத்ரியின் குடும்பத்தில் பிறந்தார். இவர் மெட்ரிக்குலேசன் வரை படித்துள்ளார்.
# என். பி. ஜான்சி லட்சுமி

## தொழில்

புதிதாக அமைக்கப்பட்ட தெலுங்கு தேசம் கட்சியின் உறுப்பினராக, ஜான்சி லட்சுமி 1983 ஆம் ஆண்டு ஆந்திரப் பிரதேச சட்டமன்றத் தேர்தலில் சித்தூர் தொகுதியில் இருந்து போட்டியிட்டு 16,434 வாக்குகள் வித்தியாசத்தில் இந்திய தேசிய காங்கிரசின் என். பி. வெங்கடேசுவர சௌத்ரியை தோற்கடித்தார். அடுத்த ஆண்டு, சித்தூரிலிருந்து எட்டாவது மக்களவைக்கான பொதுத் தேர்தலில் 3,32,543 வாக்குகளைப் பெற்றார். இவர் பெண்கள் மற்றும் குழந்தைகள் நல திட்டங்களுக்கான பிராந்திய அமைப்பாளராகவும், கஸ்தூர்பா நூற்றாண்டுக் குழுவின் செயலாளராகவும் இருந்தார்.
# என். பி. ஜான்சி லட்சுமி

## தனிப்பட்ட வாழ்க்கை

ஜான்சி லட்சுமி, பி. வீரராகவுலு நாயுடு என்பவரை திசம்பர் 9 1956 ஆம் ஆண்டு திருமணம் செய்து கொண்டார். இவர்களுக்கு இரண்டு மகன்களும் ஒரு மகளும் உள்ளனர்.
# அரவிந்த் சிங்

**அரவிந்த் சிங்** என்பவர் இந்திய திரைப்பட ஒளிப்பதிவாளர் மற்றும் திரைப்படத் தயாரிப்பாளர் ஆவார். அவர் தமிழ் திரையுலகில் பணியாற்றுகிறார் . 2015 இல் *டிமான்ட்டி காலனி* திரைப்படத்தில் ஒளிப்பதிவு செய்தார்.
# அரவிந்த் சிங்

## ஆரம்பகால வாழ்க்கை மற்றும் கல்வி

வேலூரில் கட்டுமானத் தொழிலில் ஈடுபட்டிருந்த ஒரு குடும்பத்தில் அரவிந்த் சென்னையில் பிறந்தார். சென்னையில் வளர்ந்தார். பின்னர் லதா ரஜினிகாந்தின் தி ஆசிரமம் சர்வதேச பள்ளியில் இருந்து உளவியல் மற்றும் சமூகவியலில் ஒரு நிலைகளைக் கொண்ட சென்னையில் உயர்நிலைப் பள்ளியை முடித்தார். அவர் இளங்கலை அறிவியல் பாடத்தை எஸ்ஆர்எம் அறிவியல் மற்றும் தொழில்நுட்ப நிறுவனத்தில் பட்டம் பெற்றார்.
# அரவிந்த் சிங்

## தொழில்

அரவிந்த் சிங் ஒளிப்பதிவாளர் சந்தோசு சிவனிடம் உதவியாளராக பணி செய்தார். சந்தோசு சிவனுடன் * உருமி * மற்றும் * துப்பாக்கி * ஆகிய திரைப்படங்களில் பணியாற்றினார். டிமான்ட்டி காலனி திரைப்படத்தில் முதன்முதலாக ஒளிப்பதிவு செய்தார்.
# அரவிந்த் சிங்

## திரைப்படவியல்

| 2015 | *டிமான்ட்டி காலனி* | தமிழ் | அறிமுகம் |
| --- | --- | --- | --- |
| 2016 | *ஆறாது சினம்\* | தமிழ் |  |
| 2018 | *இரவுக்கு ஆயிரம் கண்கள்* | தமிழ் |  |
| 2019 | *நட்பே துணை* | தமிழ் |  |
| *கே -13* | தமிழ் |  |  |
| 2020 | *சித்தார்த்* | தமிழ் | தயாரிப்பிற்குப்பின் |
| *கேடவர்* | தமிழ் |  |  |
| *டைரி* | தமிழ் |  |  |
| 2021 | *அருள்நிதி 15* | தமிழ் | மேலும் தயாரிப்பாளர் |
# மேற்கு வங்க நெடுஞ்சாலை மேம்பாட்டுக் கழகம்

**மேற்கு வங்க நெடுஞ்சாலை வளர்ச்சிக் கழகம்** (*West Bengal Highway Development Corporation*) இந்தியாவிலுள்ள மேற்கு வங்காள மாநிலத்தின் கட்டுப்பாட்டில் இருக்கும் ஒரு மாநில அமைப்பாகும். 2012 ஆம் ஆண்டு ஏப்ரல் மாதம் 17 ஆம் தேதியன்று மேற்கு வங்காள அரசாங்கம் இக்கழகத்தை நிறுவியது. மாநில நெடுஞ்சாலைகள் மற்றும் மாநிலத்தின் பிற முக்கிய சாலைகளை மேம்படுத்துதல் உருவாக்குதல் உள்ளிட்ட கட்டுமானப் பணிகளில் இக்கழகம் ஈடுபடுகிறது. மேற்கு வங்க அரசின் பொதுப்பணித் துறையின் நிர்வாகக் கட்டுப்பாட்டில் மேற்கு வங்காள நெடுஞ்சாலை வளர்ச்சிக் கழகம் செயல்படுகிறது.'''
# லீமா பாபு

**லீமா பாபு** என்பவர் ஒரு இந்திய திரைப்பட நடிகை ஆவார். இவர் மலையாள மற்றும் தமிழ் மொழி படங்களில் குணச்சித்திர கதாப்பாத்திரத்தில் தோன்றியுள்ளார்.
# லீமா பாபு

## தொழில்

லீமா பாபு முதன் முதலாக தமிழில் *ரசிக்கும் சீமானே* திரைப்படத்தில் நடித்தார். ரெட்டச்சுழி* (2011) திரைப்படத்தில் பாரதிராஜாவின் பேத்தியாக நடித்தார். *மதராசபட்டினம்'' (2011) திரைப்படத்தில் ஆர்யாவின் தங்கையாக நடித்திருத்திருந்தார்.
# லீமா பாபு

## திரைப்படவியல்

| 2010 | *ரசிக்கும் சீமானே* | தமிழ் |
| --- | --- | --- |
| 2011 | *ரெட்டச்சுழி* | சிங்காரவேலனின் பேத்தி |
| *மதராசபட்டினம்* | செல்வி |  |
| 2013 | *சூரையதால்* |  |
| *பட்டம் கம்பம்* | வரலட்சுமி | மலையாளம் |
| 2014 | *பணம் ரத்னம்* | திவ்யா |
| 2015 | *1000 - ஒரு நோட் பரஞ்ச கதா* |  |
| *தாக்க தாக்க* | துளசி | தமிழ் |
| 2016 | *சும்மாவே ஆடுவோம்* |  |
| 2017 | *யெந்தா நெரதிலம்* | பாரதி |
| - | *யாஜ்* |  |
| *விஸ்வ விக்யதராய பயன்மார்* | தருணி / தரு | மலையாளம் |
| 2019 | *உதய்* | தமிழ் |
# அவினி சினிமேக்ஸ்

**அவினி சினிமாக்ஸ்** (*Avni Cinemax*) என்பது ஒரு இந்திய திரைப்பட தயாரிப்பு மற்றும் விநியோக நிறுவனம் ஆகும். இது குஷ்பூ மற்றும் சுந்தர் சி. தலைமையிலான நிறுவனமாகும்.
# அவினி சினிமேக்ஸ்

## வரலாறு

குஷ்பூ தன் கனவர் சுந்தர் சி. இயக்கிய *கிரி* (2004) என்ற அதிரடி நாடக திரைப்படத்தின் மூலம் திரைப்பட தயாரிப்பாளராக அறிமுகமானார். அப்படத்தில் அர்ஜுன், ரீமா சென், திவ்யா ஸ்பந்தனா ஆகியோர் முக்கிய கதாபாத்திரங்களில் நடித்தனர். அந்த படம் வணிக ரீதியான வெற்றியையும் ஈட்டியது. அது அவரை தயாரிப்பாளராக தொடரத் தூண்டியது, அடுத்ததாக மாதவன் முக்கியக் கதாபாத்திரத்தில் நடித்த *ரெண்டு* என்ற நகைச்சுவை நாடக படத்தை உருவாக்கினார்.  
அவினி குரூப்ஸ் என்ற பெற்றோர் நிறுவனத்தின் பங்குதாரர் குழுவான அவினி மூவிஸ் என்ற நிறுவனமானது, 2016 ஆம் ஆண்டில் *ஹலோ நான் பேய் பெசுறேன்* என்ற படத்தை தயாரித்தது. தயாரிப்பாளர் பெயராக சுந்தர் சி. பெயர் இடப்பட்டது. இருப்பினும் இந்த படம் அவ்னி சினிமாக்ஸின் அதிகாரப்பூர்வ வலைதளப் பக்கங்கள் மூலமாகவும் விளம்பரப்படுத்தப்பட்டது. *மீசைய முறுக்கு* (2017) கடத்துக்கும் இதே நடைமுறை பின்பற்றப்பட்டது.
# அவினி சினிமேக்ஸ்

## திரைப்படவியல்

; விநியோகித்த படங்கள்  
2006 முதல் அவினி சினிமாக்ஸ் தயாரித்த படங்கள் அல்லாமல், பிற பதாகைகளில் தயாரிக்கபட்ட பின்வரும் படங்கள் நிறுவனத்தால் விநியோகிக்கப்பட்டன:
- வீராப்பு
# அவினி சினிமேக்ஸ்

## தொலைக்காட்சி

| சூர்யா தொலைக்காட்சி, ஜெமினி தொலைக்காட்சி & சன் வங்காள (மொழிமாற்ற பதிப்புகள்) |
| --- |
# ரீனா (நடிகை)

**ரீனா** ஒரு இந்திய திரைப்பட நடிகை , மலையாள சினிமாவில் பணியாற்றியதற்காக மிகவும் பிரபலமானவர். 1970 களின் பிற்பகுதியில் அவர் முன்னணி நடிகைகளில் ஒருவராக இருந்தார். மலையாளம் மற்றும் தமிழ் மொழிகளில் பல பிரபலமான தொலைக்காட்சித் தொடர்களுடன் 100 க்கும் மேற்பட்ட படங்களில் நடித்துள்ளார். அவர் சில தமிழ் மற்றும் தெலுங்கு திரைப்படங்களிலும் நடித்துள்ளார்.
# ரீனா (நடிகை)

## தனிப்பட்ட வாழ்க்கை

1958 ஆம் ஆண்டில் கொச்சியின் எடப்பில்லியில் பீட்டர் ரெஸ்க்யுனா மற்றும் ஜெஸ்ஸி ஆகியோருக்கு ரீனா பிறந்தார். இவரது தந்தை மங்களூரைச் சேர்ந்தவர், தாய் கேரளாவின் கொச்சியைச் சேர்ந்தவர். இவருக்கு இவான் என்ற சகோதரர் உள்ளார். அவர் தனது ஆரம்ப பள்ளிப்படிப்பை மங்களூரில் முடித்தார். பெரம்பவூர் மெட்ராஸ் பிரசன்டேசன் கல்லூரியில் இளங்கலைப் பட்டம் பெற்றார். அவர் திருமணம் செய்து கொள்ளவில்லாமல் குடும்பத்துடன் சென்னையில் வசிக்கிறார்.
# ரீனா (நடிகை)

## தொழில்

ஷீலாவின் மகளாக சுக்கு என்ற திரைப்படத்தில் 14 வயதில் தனது திரை வாழ்க்கையைத் தொடங்கினார். *அவர் வி.ஐ.சி என்ற* தயாரிப்பு நிறுவனத்தைத் தொடங்கினார் மற்றும் துருவசங்கம், *என்டே கதா* மற்றும் ஜனபிரியன் ஆகிய திரைப்படங்களைத் தயாரித்தார். இப்போது அவர் தொலைக்காட்சி படங்கள் மற்றும் சோப் ஓபராக்களில் நடித்து வருகிறார். தற்போது அவர் ஆசியநெட்டில் அம்மாரியாதே சீரியலில் நடித்து வருகிறார்.
# ரீனா (நடிகை)

## திரைப்படங்கள்

### தமிழ்

- நினைத்து நினைத்துப் பார்த்தேன் (2007) ஃபர்சானாவின் தாயாக
- சீனாதானா 001 (2007) தமிசராசுவின் தாயாக
- வரலாறு (திரைப்படம்) (2006) - சரோஜா
- புதிய கீதை (2003) - சாரதியின் பேராசிரியர்
- சிஷ்யா (1997) - பூஜாவின் அம்மா
- கருப்பு நிலா (1995) - திவ்யாவின் அம்மா
- நான் போட்ட சவால் (1980) - ரூபா
- ரிஷிமூலம் (1980) - தங்கம்
- ஸ்வப்னா (1980) கல்பனாவாக
- குருவிக்குடு (1980) ராதாவாக
- வல்லாவன் வருகிறான் (1979) தாராவாக
- இமயம் (திரைப்படம்) (1979) - நர்மதா
- திரிசூலம் (திரைப்படம்) (1979) - நளினி
- மன்மத லீலை (1976) - அஞ்சு
- அவள் ஒரு தொடர்கதை (1974) - சுமதி
# ரீனா (நடிகை)

## தொலைக்காட்சி தொடர்கள்

| 1995 | பேயிங் கெஸ்ட் | மலையாளம் | தூர்தர்ஷன் |  |  |
| --- | --- | --- | --- | --- | --- |
| 2001 | அன்னா | மலையாளம் | கைரளி தொலைக்காட்சி |  |  |
| 2002 | அமெரிக்கன் டிரீம்ஸ் | மலையாளம் | ஏஷ்யாநெட் |  |  |
| சஞ்சகம் | மலையாளம் |  |  |  |  |
| பர்யா | மலையாளம் | ஏஷ்யாநெட் |  |  |  |
| மாங்கல்யம் | மலையாளம் | ஏஷ்யாநெட் |  |  |  |
| 2003 | வசுந்தரா மெடிக்கல்ஸ் | மலையாளம் | ஏஷ்யாநெட் |  |  |
| 2004 | காவஞ்சலி | மலையாளம் | சூர்யா தொலைக்காட்சி |  |  |
| 2004 | கடமட்டத்து கதனார் | மலையாளம் | ஜானகி | ஏஷ்யாநெட் |  |
| 2005–2006 | சம்மர் இன் அமெரிக்கா | மலையாளம் | நீது | கைரளி தொலைக்காட்சி |  |
| 2005–2007 | நிம்மதி | தமிழ் | சன் தொலைக்காட்சி |  |  |
| 2006–2008 | லட்சுமி | தமிழ் | சன் தொலைக்காட்சி |  |  |
| 2007 | நாணயம் | தமிழ் | சன் தொலைக்காட்சி |  |  |
| 2007–2009 | வைர நெஞ்சம் | தமிழ் | வைதீஸ்வரி | கலைஞர் தொலைக்காட்சி |  |
| 2008-2009 | திருமதி செல்வம் | தமிழ் | திலீபனின் அம்மா | சன் தொலைக்காட்சி |  |
| 2014 | திரு மங்களம் | தமிழ் | ஷோபா விஜயகுமார் | ஜீ தமிழ் |  |
| அனியதி | மலையாளம் | பிரபா | மழவில் மனோரமா |  |  |
| 2015 | தாதுபுத்ரி | மலையாளம் | மழவில் மனோரமா |  |  |
| ஈஸ்வரன் சாக்ஷாயி | மலையாளம் | பத்ரா | பிளவர்ஸ் தொலைக்காட்சி |  |  |
| கேளடி கண்மணி | தமிழ் | சாந்தா குமாரி (எஸ்.கே) | சன் தொலைக்காட்சி |  |  |
| 2016 | என்னு ஸ்வந்தம் ஜானி | மலையாளம் | சூர்யா தொலைக்காட்சி |  |  |
| 2018–2019 | வந்தாள் ஸ்ரீதேவி | தமிழ் | அகிலா | கலர்ஸ் தமிழ் தொலைக்காட்சி |  |
| தேனம் வயம்பம் | மலையாளம் | சந்திரமதி | சூர்யா தொலைக்காட்சி |  |  |
| 2019 | ரன் | தமிழ் | சந்திரனின் அம்மா | சன் தொலைக்காட்சி |  |
| 2019 | ராசாத்தி | தமிழ் | ராசப்பனின் அம்மா | சன் தொலைக்காட்சி |  |
| 2020 | குடதாயி | மலையாளம் | பஷீரின் உம்மா | பிளவர்ஸ் தொலைக்காட்சி |  |
| 2020–தற்போது | அம்மாயாரியாதே | மலையாளம் | சுலேகா | ஏஷ்யாநெட் | } |
# விட்டலர் கோயில், அம்பி

வடிவத்தில் கல்லில் நிறுவப்பட்ட கட்டிடம்]]  
**விட்டலர் கோயில்**, இந்தியாவின் கர்நாடகா மாநிலத்தின் பெல்லாரி மாவட்டத்தில் ஹம்பி எனும் பண்டைய நகரத்தில் அமைந்த கோயில் ஆகும். பொ.ஊ. 15-ஆம் நூற்றாண்டைச் சேர்ந்த இக்கோயில் பகவான் விட்டலர் எனும் கிருஷ்ணருக்கு அர்ப்பணிக்கப்பட்ட கோயில் ஆகும். இக்கோயிலின் கட்டிடக்கலை மற்றும் ஒப்பிடமுடியாத கைவினைத்திறன் ஆகியவற்றால் நன்கு அறியப்பட்டதாகும். இது ஹம்பியில் உள்ள மிகப்பெரிய மற்றும் மிகவும் பிரபலமான கட்டமைப்பாக கருதப்படுகிறது. இந்த கோயில் ஹம்பியின் வடகிழக்கு பகுதியில், துங்கபத்ரா ஆற்றின் கரையில் அமைந்துள்ளது. தொன்மையான சின்னமான இக்கோவிலில் ஒப்பிடமுடியாத கல் தேர் மற்றும் கண்கவர் இசைத் தூண்கள் போன்ற அற்புதமான கல் கட்டமைப்புகள் உள்ளன. ஹம்பியின் இந்த முக்கிய நினைவுச்சின்னம் பாழடைந்த நகரத்தின் முக்கிய ஈர்ப்பாகும். ஹம்பியில் உள்ள அனைத்து நினைவுச்சின்னங்களில் விட்டலர் கோயிலின் அற்புதமான கட்டக்கலை மிகப் பெரியது என்று கருதப்படுகிறது. இக்கோயில் வளாகத்தில் தேர் வடிவத்தில் கல்லில் அமைக்கப்பட்ட மண்டபம் கட்டிடக் கலைக்கு எதுக்காட்டாக உள்ளது.
# விட்டலர் கோயில், அம்பி

## வரலாறு

விஜயநகர பேரரசின் ஆட்சியாளர்களில் ஒருவரான இரண்டாம் தேவ ராயன் (பொ.ஊ. 1422–1446) ஆட்சிக் காலத்தில் விட்டலர் கோயில் கட்டப்பட்டது. கிருஷ்ண தேவராயர் ஆட்சியின் போது (பொ.ஊ. 1509–1529) இக்கோயிலின் பல பகுதிகள் விரிவாக்கப்பட்டு மேம்படுத்தப்பட்டன. தக்காணகச் சுல்தான்களால் ஹம்பி நகரம் அழிக்கப்பட்ட போது, விட்டலர் கோயிலும் சிதைக்கப்பட்டது.
# மஹ்மூத் ஷா பகதூர்

**பிதா பக்த் மஹ்மூத் ஷா பகதூர் ஜஹான் ஷா** (Bidar Bakht Mahmud Shah Bahadur Jahan Shah) ஷா ஆலம் II, குலாம் காதிரால் பதவி நீக்கம் செய்யப்பட்ட பின்னர், 1788 ஆம் ஆண்டில் முகலாயப் பேரரசராக இருந்தார்.  
மஹ்மூத் ஷா பகதூர் முன்னாள் முகலாய பேரரசர் அஹ்மத் ஷா பகதூரின் மகன். இவர் தன்னை குலாம் குவாதிர்க்கு கைப்பாவையாக 1788 இல் ஒரு குறுகிய காலத்திற்கு பேரரசர் ஆனார், பின்னர் ஷா அலாம் II பதவியிறக்கப்பட்டார். 1788 ஆம் ஆண்டில் தனது அதிகாரத்தை அபகரித்ததாக கூறப்படும் இரண்டாம் ஷா ஆலம் உத்தரவின் பேரில் இவர் 1790 இல் கொல்லப்பட்டார்.
# மஹ்மூத் ஷா பகதூர்

## ஆரம்பகால வாழ்க்கை

இளவரசர் பிதர் பக்தாக பிறந்த இவர், பேரரசர் அஹ்மத் ஷாவின் மூத்த குழந்தையாக இருந்தார். சிறிது காலத்திற்குப் பிறகு, இவருக்கு <i>மஹ்மூத் ஷா பகதூர்</i> என்ற பட்டம் வழங்கப்பட்டது, மேலும் அவர் <i>பாங்கா</i> என்றும் அழைக்கப்பட்டார், இது முகலாய இந்தியாவில் புகழ்பெற்ற போர்வீரர்கள் அல்லது வெற்றியாளர்களை குறிக்கும் ஒரு சொல். நீதிமன்றத்தில் நீடித்திருந்தாலும், முன்னாள் ஆளுநர் மிர் மன்னுவின் மரணம் குறித்து இவருக்கு 1753 இல் பஞ்சாப் கவர்னர் பதவி வழங்கப்பட்டது. இவரது தந்தை பதவியிலிருந்து கீழிறக்கப்பட்ட பின்னர், இவர் 1754 ஜூன் மாதம் சலீம்கர் அரண்மனைச் சிறையில் அடைக்கப்பட்டார்.
# பகுஜ் ஆறு

**பகுஜ் ஆறு** (*Pahuj River*) என்பது இந்தியாவின் உத்தரப்பிரதேசத்தின் ஜான்சி நகரத்தின் வழியாக ஓடும் ஆறாகும். மத நூல்களில் இந்த ஆறு *புஷ்பவதி* என்று குறிப்பிடப்பட்டுள்ளது. இது சிறிய மற்றும் வறண்ட ஆறாகும். இது ஆறு இந்திய புல்நிலம் மற்றும் தீவன ஆராய்ச்சி நிறுவனம், ஜான்சி வழியாகச் செல்கிறது. இது புண்டேல்கண்ட் பிராந்தியத்தின் பகுதி வழியாகப் பாய்ந்து உத்தரப்பிரதேசம் மற்றும் மத்தியப் பிரதேசத்தின் எல்லையைப் பிரிப்பதில் முக்கியப் பங்கு வகிக்கிறது. பொதுவாக மழைக்காலத்தில் கரை பெருக நீரோட்டத்துடன் காணப்படும். ஆனால் கோடையில் வறண்டோ அல்லது மிகக் குறைந்த நீரோட்டத்துடன் காணப்படும். உத்தரப்பிரதேசத்தில் உள்ள பல மின்சார பொருட்கள் ஆலைகள் கழிவுகளை இந்த ஆற்றில் வெளியேற்றி வருகின்றன. இதன் காரணமாக ஆற்றின் நீரின் தன்மை நாளுக்கு நாள் மாசுபடுதல் அதிகரிக்கிறது. இதன் கரையில் சட்டவிரோத மணல் சுரங்க செயல்பாட்டினால் நாளுக்கு நாள் மோசமடைந்து வருகிறது.
# பகுஜ் ஆறு

## ஆதாரங்கள்

இந்த ஆறு ஜான்சி மலைகளுக்கு அருகில் அல்லது மத்தியப் பிரதேசத்தின் டிக்காம்கர் மாவட்டத்தில் உருவாகிறது. இது சிந்து நதியின் துணை நதியாகும். இது யமுனை ஆற்றுடன் இட்டாவா பகுதியில் சம்பல் ஆறு யமுனா ஆற்றுடன் சங்கமிப்பதற்கு முன்பாக இணைகின்றது.
# பகுஜ் ஆறு

## அணை

ஜான்சி அருகே பஹுஜ் அணை கட்டப்பட்டதால், இந்த ஆற்றின் நீர்மட்டம் அதிகரித்துள்ளது.
# பியாந்த் சிங் (கொலையாளி)

**பியாந்த் சிங்** (*Beant Singh*) (6 ஜனவரி 195931 அக்டோபர் 1984), இந்தியப் பிரதமர் இந்திரா காந்தியின் மெய்க்காப்பாளராக இருந்தார். மேலும் 1984இல் அவரது படுகொலையில் பங்கேற்ற இருவரில் இவரும் ஒருவராவார்.
# பியாந்த் சிங் (கொலையாளி)

## குடும்பம்

பியாந்த் சிங், இராம்தாசியா சீக்கிய குடும்பத்தில் பாபா சுச்சா சிங் என்பவருக்கும், கர்த்தர் கௌருக்கும் பிறந்தார்.  
சிங்கின் விதவை பிமல் கௌர் கல்சா ஆரம்பத்தில் சீக்கியப் போராளிக் குழுவினருடன் தொடர்பிலிருந்ததால் சிறையில் அடைக்கப்பட்டார். பிமல் கௌர் பஞ்சாப்பின் உரோப்பர் மக்களவைத் தொகுதியிலிருந்து உறுப்பினராகத் தேர்ந்தெடுக்கப்பட்டார். இவரது தந்தை, பாபா சுச்சா சிங்கும் பதிந்தா மக்களவைத் தொகுதியிலிருந்து உறுப்பினராகத் தேர்ந்தெடுக்கப்பட்டார். இவர்களது மகன் சர்ப்ஜித் சிங் சிரோமணி அகாலி தளம் கட்சியின் தலைவராக இருக்கிறார்.
# பியாந்த் சிங் (கொலையாளி)

## மரியாதையும் நினைவுநாள் கொண்டாட்டமும்.

2003 ஆம் ஆண்டில், அமிர்தசரசில் உள்ள பொற்கோயில் வளாகத்தில் அமைந்துள்ள அகால் தக்த்தில் நடைபெற்ற ஒரு சீக்கிய போக் விழாவில் இவருக்கு அஞ்சலி செலுத்தப்பட்டது.  
2004 ஆம் ஆண்டில், மீண்டும் இவரது நினைவு நாள் விழா அமிர்தசரசின் அகால் தக்தில் அனுசரிக்கப்பட்டது. அங்கு இவரது தாயார் கௌரவிக்கப்பட்டார். மேலும், பல்வேறு அரசியல் கட்சிகளால் சத்வந்த் சிங், கெகர் சிங் ஆகியோருக்கு அஞ்சலி செலுத்தப்பட்டது.  
சனவரி 6, 2008 அன்று, அகால் தக்த் பியாந்த் சிங், சத்வந்த் சிங் ஆகியோரை 'சீக்கிய மதத்தின் தியாகிகள்' என்று அறிவித்தது.  
இந்தியாவில் சீக்கிய மதத்தை மையமாகக் கொண்ட அரசியல் கட்சியான சிரோமணி அகாலி தளம், பியாந் சிங், சத்வந்த் சிங் ஆகியோரின் இறந்த ஆண்டு விழாவை முதன்முறையாக 2008 அக்டோபர் 31 அன்று 'தியாகிகள் தினமாக' அனுசரித்தது. ஒவ்வொரு அக்டோபர் 31 அன்று, இவர்களின் 'தியாக நாள்' அகால் தக்த் அரியணையால் அனுசரிக்கப்படுகிறது.
# பிரவீணா பாக்கியராஜ்

**பிரவீண பாக்யராஜ்** என்பவர் இந்திய திரைப்பட நடிகை ஆவார். இவர் தமிழ், தெலுங்கு, மலையாளம் மற்றும் கன்னட படங்களில் பணியாற்றினார். இயக்குநர் கே.பாக்யராஜை 1981 இல் திருமணம் செய்தார்.  
*மன்மத லீலை*, *மாந்தோப்புக்கிளியே*, *பசி*, *பில்லா* மற்றும் *பாமா ருக்மணி* போன்ற பல படங்களில் பிரவீணா நடித்திருந்தார். மஞ்சள் காமாலை காரணமாக பிரவீணா செப்டம்பர் 5, 1983 அன்று இறந்தார்.
# பிரவீணா பாக்கியராஜ்

## திரைப்பட வாழ்க்கை

1976 ஆம் ஆண்டில் கே.பாலசந்தர் இயக்கிய *மன்மத லீலை* என்ற தமிழ்த் திரைப்படத்தில் கமல்ஹாசன் உடன் முக்கியக் கதாபாத்திரத்தில் அறிமுகமானார். அதன்பிறகு, பிரவீணா பல துணை வேடங்கள் மற்றும் சிறு வேடங்களில் படங்களில் நடித்துள்ளார். மேலும் ஒரு சில திரைப்படங்களில் முக்கிய நடிகையாகவும் நடித்தார். இவர் ரஜினிகாந்துடன் *பில்லா* (1980) படத்தில் நடித்துள்ளார். *பில்லா* 26 ஜனவரி 1980 இல் வெளியிடப்பட்டது, மேலும் இது வணிகரீதியான வெற்றியாக மாறியது, இது 25 வாரங்களுக்கு மேலாக திரையரங்குகளில் இயங்கியது.
# பிரவீணா பாக்கியராஜ்

## தனிப்பட்ட வாழ்க்கை

தனது ஆரம்ப நாட்களில், பிரவீணா மற்றும் பாக்யராஜ் இருவருக்கும் திரைப்படங்கள் கிடைப்பதில் நிறைய சிக்கல்கள் இருந்தன. பிரவீனா திரைத்துறையில் நடிகையாக நுழைந்தார். இரண்டாவது கதாநாயகி மற்றும் முக்கிய துணை கதாபாத்திரங்களாக முன்னேற வாய்ப்பில்லாத தனது காதலன் பாக்யராஜுக்கு பிரவீணா உதவினார். பாக்யராஜுக்கு அவர் தமிழ் கற்பித்தபோது, அவர்களுக்கு இடையே காதல் இருந்தது. பின்னர், அவர்கள் இருவரும் 1981 இல் திருமணம் செய்து கொண்டனர்.
# பிரவீணா பாக்கியராஜ்

## இறப்பு

மஞ்சள் காமாலை காரணமாக பிரவீணா செப்டம்பர் 5, 1983 அன்று இறந்தார். அவர் இறக்கும் போது அவருக்கு 25 வயது. அவரது மரணத்திற்குப் பிறகு, பாக்யராஜ் நடிகை பூர்ணிமா ஜெயராமை மணந்தார்.
# பிரவீணா பாக்கியராஜ்

## திரைப்படவியல்

| 1976 | *மன்மத லீலை* | தமிழ் | தமிழில் அறிமுகமானது - அங்கீகரிக்கப்படாத பங்கு |
| --- | --- | --- | --- |
| 1977 | *மனசொரு மயில்* | மலையாளம் |  |
| 1977 | *சூந்தக்கரி* | மலையாளம் |  |
| 1978 | *சீதாபதி சம்சாரம்* | தெலுங்கு |  |
| 1978 | *அமர்நாத்* | கன்னடம் |  |
| 1978 | *மட்டோரு கர்ணன்* | மலையாளம் |  |
| 1978 | *விஸ்வரூபம்* | மலையாளம் |  |
| 1978 | *டாக்ஸி டிரைவர்* | தமிழ் |  |
| 1978 | *அவள் காந்த லோகம்* | மலையாளம் |  |
| 1978 | *சத்ருசம்ஹரம்* | மலையாளம் |  |
| 1979 | *மாந்தோப்புக்கிளியே* | தமிழ் | ஜெயந்தி |
| 1979 | *கல்லியங்கட்டு நீலி* | மலையாளம் |  |
| 1979 | *மனவதர்மம்* | மலையாளம் |  |
| 1979 | *அவலுதே பிரதிகாரம்* | மலையாளம் |  |
| 1979 | *ஆடுக்கு மல்லி* | தமிழ் |  |
| 1979 | *மாயாண்டி* | தமிழ் |  |
| 1979 | *கிஷாக்கம் மேர்க்கம் சாந்திகிந்திரனா* | தமிழ் |  |
| 1979 | *பசி* | தமிழ் | குமுதா |
| 1980 | *பில்லா* | தமிழ் | ரூபா |
| 1980 | *ஜம்பு* | தமிழ் |  |
| 1980 | *நீரோட்டம்* | தமிழ் |  |
| 1980 | *முத்துச்சிப்பிகள்* | மலையாளம் |  |
| 1980 | *காவல்மாதம்* | மலையாளம் |  |
| 1980 | *பாமா ருக்மணி* | தமிழ் | பாமா |
| 1980 | *தீபம்* | மலையாளம் |  |
| 1981 | *தகிலு கோட்டம்புரம்* | மலையாளம் |  |
| 1982 | *அனுரகக்கோததி* | மலையாளம் |  |
| 1983 | *மஜா நிலாவ்* | மலையாளம் | } |
# வாசு நிலைக்கதவு கல்வெட்டுக்கள்

__NOTOC__
**வாசு நிலைக்கதவு கல்வெட்டுக்கள்** (ஆங்கிலம்:**Vasu Doorjamb Inscription**) பகவான் வாசுதேவருக்கு அர்ப்பணிக்கப்பட்டது. இது சிவப்பு சோப்புக்கல்லாலான வாசற்படி நிலைக்கதவில் செதுக்கப்பட்ட கல்வெட்டாகும். இந்த சிவப்பு சோப்புக்கல் நிலைக்கதவுக் கல்வெட்டு 8 அடி உயரம், 1.24 அடி அகலம் மற்றும் 8 அங்குலம் தடுமனும் கொண்டது. இது கிபி 15-ஆம் ஆண்டில் மதுரா பகுதியை ஆண்ட வடக்கு சத்திரபதி சோடசா ஆட்சியின் போது, மதுரா நகரத்தில் நிறுவப்பட்டதாகும். இக்கல்வெட்டு ச்மஸ்கிருத மொழியில் பிராமி எழுத்துமுறையில் செதுக்கப்பட்டுள்ளது.
# வாசு நிலைக்கதவு கல்வெட்டுக்கள்

## இதனையும் காண்க

- ஹேலியோடோரஸ் தூண்
- ஆத்திபாத பிராமி கல்வெட்டு
# ஆசிய ஊடகத் தகவல் மற்றும் தொடர்பு மையம்

**ஆசிய ஊடகத் தகவல் மற்றும் தொடர்பு மையம்** (*Asian Media Information and Communication Centre*) சிங்கப்பூரில் பதிவு செய்யப்பட்டுள்ள ஒரு தொண்டு நிறுவனமாகும். ஆசியாவில் ஊடகங்கள் மற்றும் தகவல்தொடர்புகளின் வளர்ச்சியை மேம்படுத்துவதற்காக செருமன் நாட்டைச் சேர்ந்த பிரடெரிக்-எபர்ட்டு-சிடிப்டங்கு அடித்தள அறக்கட்டளை அமைப்பு இம்மையத்திற்கு நிதியுதவி செய்கிறது. முன்னதாக ஆசிய மக்கள் தொடர்பு ஆராய்ச்சி மற்றும் தகவல் மையம் என்ற பெயரால் அழைக்கப்பட்டது.  
புத்தகங்கள் மற்றும் அறிக்கைகளுக்கு மேலதிகமாக, இந்நிறுவனம் ஆசிய மக்கள் தொடர்பு செய்தி இதழ் மற்றும் ஆசிய தகவல் தொடர்பு செய்தி இதழ் உள்ளிட்ட பத்திரிகைகளை வெளியிடுகிறது.  
இலாப நோக்கமற்ற ஒரு தொண்டு நிறுவனமாக பதிவுசெய்யப்பட்ட இந்நிறுவனம் சமூக-கலாச்சார ரீதியாக வேறுபட்ட பிராந்தியத்தில் சுதந்திரம் மற்றும் மக்களாட்சி கொள்கைகளுக்கு உறுதியளிக்கும் சமூக பொறுப்புள்ள தகவல் தொடர்பு ஊடகத் துறையை ஊக்குவிக்கிறது.  
தகவல்தொடர்பு ஊடக கல்வி, ஆராய்ச்சி மற்றும் தொழில்முறை மேம்பாட்டுக்காக ஆசியாவை மையமாகக் கொண்டு இம்மையம் செயல்படுகிறது. ஆசிய பசிபிக் பிராந்தியத்திற்குள்ளும் வெளியேயும் தகவல் தொடர்பு ஊடகங்களில் கற்றல் வளங்களை மேம்படுத்துதல், பகிர்தல் மற்றும் பரிமாற்றம் செய்வதற்கான தளத்தை வழங்கவும் முயல்கிறது.
# மஞ்சர் குந்து

**மஞ்சர் குந்து நீர்வீழ்ச்சி** (*Manjhar Kund waterfalls*) இந்தியாவின் பீகார் மாநிலத்தில் அமைந்திருக்கும் ஒரு நீர்வீழ்ச்சியாகும். மஞ்சர் கே நீர்வீழ்ச்சி என்ற பெயராலும் இது அழைக்கப்படுகிறது. ரோத்தாசு மாவட்டத்திலுள்ள தெக்ரி கிராமத்திற்கும் மாவட்டத்தின் தலைநகரமான சாசாராமுக்கும் இடையில் இந்நீர்வீழ்ச்சி இடம்பெற்றுள்ளது. இந்தியாவின் மிகச்சிறந்த நீர்வீழ்ச்சிகளில் ஒன்றாக மஞ்சர் குந்து நீர்வீழ்ச்சி கருதப்படுகிறது. வரலாற்றுச் சிறப்பு மிக்க சில நினைவிடங்களும் நீர்வீழ்ச்சிக்கு அருகில் உள்ளன.
# மஞ்சர் குந்து

## திருவிழா

ரக்சா பந்தன் திருவிழாவின் போது மஞ்சர் குந்து நீர்வீழ்ச்சி பரபரப்பான சுற்றுலாத்தலமாக உயிர் பெறுகிறது. புனித திருவிழாவாக கருதப்படும் ரக்சா பந்தன் மிகுந்த ஆடம்பரமாகவும், அற்புதமாகவும் கொண்டாடப்படுகிறது. சகோதரிகள் சகோதர்ர்களின் கை மணிக்கட்டில் ராக்கி கயிற்றை கட்டி மகிழ்வதற்கு இந்த இடம் மிகவும் புனிதமானது என்று அம்மக்களால் கருதப்படுகிறது. குடும்பத்தினரிடையே பாரம்பரிய உறவுகளின் முக்கியத்துவம் குறித்த சிறப்புகளைப் பற்றி இத்திருவிழா பேசுகிறது.
# மஞ்சர் குந்து

## போக்குவரத்து வசதி

பீகாரின் தலைநகரான பாட்னாவுக்கு மிக அருகில் மஞ்சர் குந்து நீர்வீழ்ச்சி அமைந்துள்ளது. சாசாரம்மில் ஓர் இரயில் நிலையம் உள்ளது. என்.எச் 2 என்ற தேசிய பெருநெடுஞ்சாலை இந்த நகரத்தின் வழியாகச் செல்கிறது. தனியார் பேருந்துகள் மற்றும் அரசாங்கத்தால் இயக்கப்படும் பேருந்துகள் மஞ்சர் குந்து கிராமத்திற்குச் செல்கின்றன. சாசாராமிலிருந்து 100 கி.மீ. தொலைவில் வாரணாசியும் 148 கி.மீ. தொலைவில் பாட்னாவும் உள்ளன. அருகிலுள்ள விமான நிலையம் பாட்னாவில் உள்ளது.  
கோடை காலத்தில் அதிக வெப்பமும் பருவகாலமும் என்பதால் மார்ச்சு மாதம் இங்கு செல்வதற்கான சிறந்த காலமாகும். நீர்வீழ்ச்சிக்கு அருகில் தங்கும் விடுதிகள் எதுவும் இல்லை, சாசாராம் மற்றும் பாட்னா நகரங்களில்தான் தங்க வேண்டும்.
# ரே கல்வெட்டுக்கள்

**ரே கல்வெட்டுக்கள்** (**Reh Inscription**) இந்தியாவின் உத்தரப் பிரதேசம் மாநிலத்தின் பதேபூர் மாவ்ட்டத்தில் உள்ள ரே தொல்லியல் களத்தில் 1979-இல் உடைந்த நிலையில் இக்கல்வெட்டுப் பலகை கண்டுபிடிக்கப்பட்டது. இக்கல்வெட்டுக்கள் சிவலிங்கத்தின் பீடத்தில் பிராமி எழுத்துமுறையில் பிராகிருத மொழியில் உள்ளது. இக்கல்வெட்டின் காலம் கிமு இரண்டாம் நூற்றாண்டு முதல் கிபி இரண்டாம் நூற்றாண்டுக்கு இடைப்பட்ட காலம் ஆகும். இக்கல்வெட்டில் கிரேக்கப் பாக்திரியாப் பேரர்சர் மெனாண்டரைக் குறித்த செய்திகள் உள்ளது.  
ரே கல்வெட்டின் தமிழ் மொழிபெயர்ப்பு: இந்தோ-கிரேக்கப் பேரரசர் மெனாண்டரை மன்னாதி மன்னர், பெரும் மீட்பர் மற்றும் வெல்லமுடியாதவர் எனக்குறிப்பிட்டுள்ளது.
# தில் குமாரி பண்டாரி

**தில் குமாரி பண்டாரி** (Dil Kumari Bhandari) என்பவர் சிக்கிமில் இருந்து தேர்ந்தெடுக்கப்பட்ட முன்னாள் மற்றும் முதல் பெண் நாடாளுமன்ற உறுப்பினர் (மக்களவை) ஆவார். இவர் 2012 வரை இந்திய கூர்காக்களின் அமைப்பான பாரதிய கூர்கா பரிசங்கின் தலைவராகவும் இருந்தார். நேபாள மொழி பேசும் மக்களுக்காக இவர் தொடர்ந்து பணியாற்றி வந்தார். இந்திய அரசியலமைப்பின் எட்டாவது அட்டவணையில் நேபாளி மொழியை சேர்ப்பதில் இவரது பங்கு குறிப்பிடத்தக்கது.
# தில் குமாரி பண்டாரி

## ஆரம்பகால வாழ்க்கை மற்றும் கல்வி

தில் குமாரி பண்டாரி 14 மே 1949 அன்று இந்தியாவின் டார்ஜிலிங் மாவட்டத்தில் பனா புட்டாபோங் கிராமத்தில் பிறந்தார். இவர் மிகவும் பண்பட்ட மற்றும் பாரம்பரிய ராய் குடும்பத்தைச் சேர்ந்தவர். இவர் பல்கலைக்கழகத்திற்கு முந்தைய நிலை வரை படித்தார். தில் குமாரி 1985 மே முதல் 1989 நவம்பர் 27 வரைக்கும் ,ஜூன் 20, 1991 முதல் 10 மே 1996 வரைக்கும் இரண்டு முறை சிக்கிமிலிருந்து நாடாளுமன்ற உறுப்பினர்-ஆக தேர்ந்தெடுக்கப்பட்டார்.
# தில் குமாரி பண்டாரி

## தொழில்

இவர் ஒரு ஆசிரியர், சமூக சேவகர் மற்றும் பத்திரிகையாளராக பணியாற்றினார்.
# தில் குமாரி பண்டாரி

## அரசியல் வாழ்க்கை

1984 இல் சிக்கிமின் 8 வது மக்களவைத் தேர்தலில், நர் பகதூர் பண்டாரி 86,024 இடங்களில் 56,614 இடங்களைப் பெற்று தேர்தல்களை வென்றார். இந்த சட்டமன்றத் தேர்தலில் தில் குமாரி பண்டாரி தோல்வியடைந்தார். ஆனால் நர் பகதூர் பண்டாரி மாநில முதல்வராக பதவியேற்க மாநில சட்டமன்றத்திற்கு தேர்ந்தெடுக்கப்பட்டதன் காரணமாக நாடாளுமன்றத்தில் தனது இடத்தை விட்டு வெளியேற நேர்ந்தது. இதன் விளைவாக, ஏப்ரல் 1985 இல் இடைத்தேர்தலுக்கு உத்தரவிடப்பட்டது. அதில் தில் குமாரி பண்டாரி உட்பட ஒன்பது வேட்பாளர்கள் வேட்பு மனுக்களை தாக்கல் செய்தனர். ஆனால் பதினொன்றாம் மணி நேரத்தில் தில் குமாரி பண்டாரி தவிர அனைவரும் வேட்பு மனுக்களை வாபஸ் பெற்றனர். இதன் விளைவாக, இவர் போட்டியின்றி தேர்ந்தெடுக்கப்பட்டார், மேலும் அவர் நவம்பர் 27, 1989 வரை சட்டமன்றத்தில் பணியாற்றினார்.
1989 ஆம் ஆண்டு சிக்கிமில் நடைப்பெற்ற 9 வது மக்களவைத் தேர்தலில், தில் குமாரி பண்டாரி (இந்திய தேசிய காங்கிரஸ்) 1,33,699 இடங்களில் 28,822 இடங்களில் மட்டுமே வென்றார் வெற்றியாளரான நந்து தாபா (சிக்கிம் சங்கம் பரிஷத்) 91,608 இடங்களில் வென்றார்.
1991 ஆம் ஆண்டு சிக்கிமில் இருந்து 10 வது மக்களவைத் தேர்தலில், சிக்கிம் சங்கிரம் பரிஷத்துக்குத் திரும்பிய தில் குமாரி பண்டாரி, மொத்தம் 1,18, 502 செல்லுபடியாகும் வாக்குகளில் 1, 03, 970 வாக்குகளைப் பெற்று சட்டசபையில் 20 ஜூன் 1991 வரை பணியாற்றினார்.
.
# தில் குமாரி பண்டாரி

## தனிப்பட்ட வாழ்க்கை

இவர் 1968 மார்ச் 28 அன்று சிக்கிமின் முதல்வரான நர் பகதூர் பண்டாரியை மணந்தார். இத்தம்பதியருக்கு ஒரு மகனும், மூன்று மகள்களும் பிறந்தனர்.
# தில் குமாரி பண்டாரி

## விருதுகள் மற்றும் அங்கீகாரம்

இந்திய அரசியலமைப்பின் எட்டாவது அட்டவணையில் நேபாளி மொழியைச் சேர்ப்பதில் பங்களித்ததற்காக 2016 ஆம் ஆண்டிற்கான சிக்கிம் சேவா ரத்னா , மாநிலத்தின் இரண்டாவது மிக உயர்ந்த சிவில் விருது , தில் குமாரி பண்டாரிக்கு வழங்கப்பட்டது.
ஹம்ரோ ஸ்வாபிமானிடமிருந்து கவ்ரவ் விருதையும் பெற்றவர்.
# குவாரி ஆறு

**குவாரி ஆறு** (*Kwari River*) என்பது **குன்வாரியின் ஆறு** என்றும் என்று அழைக்கப்படுகிறது. இது மத்திய இந்தியாவின் மத்தியப் பிரதேசம் சியோப்பூர், மொரினா, பிகைண்ட் மாவட்டங்கள் வழியாகப் பாய்கிறது.
# குவாரி ஆறு

## நிலவியல்

குவாரி ஆறு தேவபுரா கிராமத்திற்கு அருகில் உருவாகிறது. குவாரி என்பது சிந்து நதியின் துணை நதியாகும். இது இட்டாவா மாவட்டத்தில் சிந்து நதியுடன் கலக்கிறது. சிந்து ஆறு கீழ் நோக்கிப் பாய்ந்து பக்னாடாவில் யமுனை ஆறுடன் இணைகிறது. பிஜெய்பூர் மற்றும் கைலாரஸ் நகரங்கள் இந்த ஆற்றங்கரையில் அமைந்துள்ளன. இந்த ஆற்றின் மீது குவாரி பாலம் 1962இல் கட்டப்பட்டது. குவாரி ஆற்றின் மொத்த நீர்ப்பிடிப்பு பகுதி 23 999 சதுர கி.மீ. ஆகும்.<mapframe latitude="26.621183" longitude="78.805127" zoom="13" />
# குவாரி ஆறு

## கலாச்சாரம்

இந்த ஆறு குறித்த செய்தி மகாபாரதத்தில் குறிப்பிடப்பட்டுள்ளது.  
ஆற்றின் மேற்பகுதியில் உள்ள விவசாயிகள் ஆற்றின் நீரைத் திசை திருப்புவதால் கடைமடைப் பகுதியில் தண்ணீர்ப் பற்றாக்குறை ஏற்படுவதாகக் குற்றச்சாட்டுகள் உள்ளன.
# குவாரி ஆறு

## சொற்பிறப்பியல்

புராணத்தின் படி, ஒரு உள்ளூர் கன்னிப்பெண் ரகசியமாகth தனது இரண்டு காளைகளைth தண்ணீர் குடிக்கக் கிணற்றுக்கு அழைத்துச் செல்வது வழக்கமாக இருந்துள்ளது. நீர் மட்டம் மிகக் குறைவாக இருந்ததால் கால்நடைகளுக்குத் தண்ணீர் கொடுக்க முடியவில்லை. இருப்பினும், சிறுமி தனது ஆடைகளைக் கழற்றி பிரார்த்தனை செய்வதன் மூலம் தண்ணீரை உயர்த்த முடிந்தது. இதனை அறிந்த ஒருவன், அவளுடைய சக்தியைக் காண ஆர்வமாகக் கிணற்றுக்கு அவளைப் பின்தொடர்ந்தான். அந்த நபர் தனது நிர்வாணத்தைக் கண்டதை அந்தப் பெண், வெட்கத்தில் கிணற்றில் குதித்தாள். பின்னர் கிணற்றிலிருந்து நீர் பொங்கி நீரோட்டமாக மாறியது. எனவே அந்த ஆற்றிற்கு “கன்னி ஆறு” எனப் பொருள்படும் வகையில் "குவாரி நதி" என்று பெயரிடப்பட்டது.
# கல்பனா சாவ்லா அரசு மருத்துவக் கல்லூரி

நினைவாக இக்கல்லூரிக்கு அவரது பெயரிடப்பட்டது|]]
**கல்பனா சாவ்லா அரசு மருத்துவக் கல்லூரி** (*Kalpana Chawla Government Medical College*) இந்திய மாநிலமான அரியானாவின் கர்னால் நகரில் செயல்பட்டு வரும் ஓர் அரசு மருத்துவக் கல்லூரி மருத்துவமனை ஆகும்.
# கல்பனா சாவ்லா அரசு மருத்துவக் கல்லூரி

## வரலாறு

இதன் கட்டுமானம் 2013இன் பிற்பகுதியில் தொடங்கி, முடிவடைந்து, வெளிநோயாளிகளின் பிரிவையும், மருத்துவமனையையும் கொண்டு முழு அளவில் செயல்படுகிறது.
# கல்பனா சாவ்லா அரசு மருத்துவக் கல்லூரி

## அங்கீகாரம்

இந்த மருத்துவக் கல்லூரி அரியானாவின் ரோத்தக், பண்டிட் பகவத் தயால் சர்மா, சுகாதார அறிவியல் பல்கலைக்கழக இணைவு பெற்றுள்ளது. ஒவ்வொரு ஆண்டும் 120 மருத்துவ மாணவர் சேர்க்கைக்கு இந்திய மருத்துவக் கழகம் ஒப்புதல் அளித்துள்ளது.
# கல்பனா சாவ்லா அரசு மருத்துவக் கல்லூரி

## மருத்துவமனை

இந்த மருத்துவக் கல்லூரி, கர்னல் அரசு மருத்துவமனையுடன் இணைந்து செயல்படும். கற்பித்தலுக்கான மருத்துவமனையாக செயல்படுகிறது.
விண்வெளி வீரர் கல்பனா சாவ்லாவின் நினைவாக அரியானா அரசு கல்லூரிக்கு இவரது பெயரிட்டது.
# கல்பனா சாவ்லா அரசு மருத்துவக் கல்லூரி

## கோவிட் மையம்

கோவிட் தொற்றுநோயால் லேசான மற்றும் மிதமாக பாதிக்கப்பட்ட நோயாளிகளுக்கு சிகிச்சை மையமாகவும், மருத்துவ பரிசோதனைகளை நடத்துவதற்காகவும் அரியான அரசு இந்த மருத்துவக் கல்லூரியை தேர்ந்தெடுத்துள்ளது.
# சாய் ஆறு (குசராத்து)

**சாய் ஆறு** (*Sai River-Gujarat*) என்பது மேற்கு இந்தியாவில் குசராத்து மாநிலத்தில் ஓடும் ஓர் ஆறாகும். இது கச்சு<nowiki/>மாவட்டம் ரெகா கிராமத்திற்கு அருகே உருவாகிறது. இந்த நதி வாந்த், கபாடிசர், கடோலி மற்றும் கோட்டாடி கிராமங்கள் வழியாகப் பாய்கிறது. இதன் வடிநிலம் அதிகபட்ச நீளமும். 44 சதுர கி.மீ. நீர்ப்பிடிப்பு பகுதியினைக் கொண்டது.
# சாய் ஆறு (ஆதி கங்கை)

**சாய் ஆறு** (சாய் சேது)(*Sai River*), ஆதி கங்கை என்றும் அழைக்கப்படுகிறது. சாய் ஆறு இந்திய மாநிலமான உத்தரப் பிரதேசத்தில் உள்ள கோமதி ஆற்றின் துணை ஆறாகும்.
# சாய் ஆறு (ஆதி கங்கை)

## நிலவியல்

சாய் ஆறு ஹார்தோய் மாவட்டத்தில் உள்ள பார்சோய் என்ற கிராமத்தில் உள்ள மலை உச்சியில் பிஜ்வான் ஜீல் என்ற பரந்த குளத்தில் உருவாகிறது. இந்த ஆறு இலக்னோவினை உன்னாவோவிலிருந்து பிரிக்கிறது. இந்த ஆறு தெற்கு நோக்கி ராபெர்லி பகுதிக்கு வருகிறது. பின்னர் மேற்கே பிரதாப்கர் மற்றும் ஜான்பூருக்கும் கிழக்கு திருப்பி குளிசுசார்நாத்திற்கு செல்கிறது. அங்கிருந்து மற்றுமொரு சண்டிகா தம் பகுதிக்குச் செல்கிறது. உத்தரப்பிரதேசத்தின் பெரும்பாலான மாவட்டங்கள் சாய் ஆற்றின் கரையில் அமைந்துள்ளன. சனி தேவ் தாம் சாய் ஆற்றின் கரையில் அமைந்துள்ள பர்சாதிபூரில் அமைந்துள்ளது.
# சாய் ஆறு (ஆதி கங்கை)

## கலாச்சாரம்

பக்தர்கள் சாய் ஆற்றில் குளித்துவிட்டு, பாபா குய்சர்நாத்தை வணங்குகிறார்கள். இது இந்து சமயத்தின் மிகவும் புனிதமான நதிகளில் ஒன்றாகும். இது புராணங்களிலும் கோஸ்வாமி துளசிதாசரின் ராமசரிதமனாஸிலும் குறிப்பிடப்பட்டுள்ளது. இதன் மத முக்கியத்துவத்துடன், இந்த நதி இதன் கரையில் வசிக்கும் இலட்சக்கணக்கான இந்தியர்களின் உயிர்நாடியாகும். இவர்கள் தங்களின் அன்றாட பயன்பாடுகளுக்காக இந்த ஆற்றினைச் சார்ந்துள்ளனர்.
# வாணிவிலாஸ் மகளிர் மற்றும் குழந்தைகள் மருத்துவமனை

**வாணிவிலாஸ் மகளிர் மற்றும் குழந்தைகள் மருத்துவமனை** (*Vanivilas Women and Children Hospital*) என்பது இந்தியாவின் கர்நாடகாவின் பெங்களூரில் அரசு நடத்தும் மருத்துவமனையாகும். இந்த மருத்துவமனை பெங்களூர் மருத்துவக் கல்லூரி மற்றும் ஆராய்ச்சி நிறுவனத்துடன் இணைக்கப்பட்டுள்ளது.  
இந்த மருத்துவமனை 4 இலட்சம் செலவில், 1935இல் கட்டப்பட்டது. இந்த மருத்துவமனையின் முதல் கண்காணிப்பாளர் எம்.சி. அல்புகெர்கி ஆவார். இந்த மருத்துவமனை 4.2 கோடி செலவில் 2002ஆம் ஆண்டு பராமரிப்புச் செய்யப்பட்டது.  
2000ஆம் ஆண்டில், இந்தியாவின் 11 எய்ட்ஸ் கட்டுப்பாட்டு மையங்களில் ஒன்றாகவும், கர்நாடகாவின் ஒரே மையமாகவும் இந்த மருத்துவமனை தேர்ந்தெடுக்கப்பட்டது.  
வாணி மருத்துவமனைக்கு முன்பாக இங்கு, கோட்டை தேவாலயமும் கோட்டை கல்லறையும் இந்த மைதானத்தில் இருந்தன. மைசூர் அரசாங்கத்தால் இங்கிலாந்தின் திருச்சபையிடமிருந்து இந்த நிலத்தைக் கையகப்படுத்தியது. இதற்கு இழப்பீடாக சாமராஜ்பேட்டையின் ஹார்டிங் சாலையில் நிலம் வழங்கப்பட்டது. இப்போது இங்கு புனித லூக்கா தேவாலயம் உள்ளது.
# வாணிவிலாஸ் மகளிர் மற்றும் குழந்தைகள் மருத்துவமனை

## குறிப்பிடத்தக்க சம்பவங்கள்

இந்தியத் திரைப்பட உச்ச நட்சத்திரம் இரசினிகாந்த் இந்த மருத்துவமனையில் திசம்பர் 12, 1950 அன்று பிறந்தார்.
# இசிதா ராய்

**இசிதா ராய்** (*Ishita Roy*) என்பர் தற்போதைய கேரள அரசின் வேளாண் உற்பத்தி ஆணையர் ஆவார். இதற்கு முன்னர், ராய் உயர் கல்விக்கான மனிதவள மேம்பாட்டு அமைச்சகத்தின் இணைச் செயலாளராகவும், பெங்களூரில் உள்ள இந்திய பட்டு வாரியத்தின் தலைமை நிர்வாக அதிகாரியாகவும், உறுப்பினர் செயலாளராகவும் பணியாற்றினார். இது இந்திய அரசின் ஜவுளி அமைச்சகத்தின் கீழ் செயல்படும் நிறுவனம் ஆகும்.
# யூகின் ரூட்டகரமா

**யூகின் ரூட்டகரமா** (*Eugène Rutagarama*) ருவாண்டாவைச் சேர்ந்த ஒரு சுற்றுச்சூழல் ஆர்வலராவார்.  
ருவாண்டாவின் போர் மற்றும் படுகொலைகளால் அச்சுறுத்தப்பட்ட உலகின் கடைசி 650 மலை கொரில்லாக்களில் 355 கொரில்லாக்களைக் காப்பாற்ற வாழ்நாள் முழுவதும் யூகின் ரூட்டகரமா தனது உயிரைப் பணயம் வைத்து போராடினார். தேசிய பூங்காக்கள் அமைப்பை மீண்டும் கட்டியெழுப்புவது மற்றும் கொரில்லாக்களின் வாழ்விடத்தை பாதுகாப்பது போன்ற செயல்பாடுகளில் யூகின் முக்கியப் பங்கு வகித்தார். இம்முயற்சிகளுக்காக இவருக்கு கோல்ட்மேன் சுற்றுச்சூழல் பரிசு 2001 ஆம் ஆண்டு வழங்கப்பட்டது.  
2001 ஆம் ஆண்டு முதல் ரூட்டகர்மா மலை கொரில்லாப் பாதுகாப்புப் பணிகளில் தொடர்ந்து ஈடுபட்டு வருகிறார். மலை கொரில்லாக்களின் வாழ்விடமான விருங்கா மலையை உள்ளடக்கிய மத்திய ஆல்பர்டைன் பகுதியை பாதுகாப்பதற்கான சர்வதேச ஒத்துழைப்பு முயற்சிகளில் ரூட்டகரமா முக்கியப் பங்கு வகிக்கிறார்.
# கர்ணாவதி பல்கலைக்கழகம்

**கர்ணாவதி பல்கலைக்கழகம்** (*Karnavati University*) இந்தியாவின் குசராத்து மாநிலம் காந்திநகருக்கு அருகிலுள்ள உவர்சாத்து என்ற கிராமத்தில் இருக்கும் ஒரு தனியார் பல்கலைக்கழகம் மூலம் கர்னாவதி மருத்துவ மற்றும் கல்வி அறக்கட்டளையால் இந்த பல்கலைக்கழகம் நிறுவப்பட்டது. சுவர்னிம் சிடார்ட்டப் மற்றும் புதுமைப் பல்கலைக்கழகம், பிபி சவானி பல்கலைக்கழகம் மற்றும் இந்திரசில் பல்கலைக்கழகம் போன்ற கல்வி நிறுவனங்களையும் இந்த அறக்கட்டளை நிறுவியுள்ளது.
# கர்ணாவதி பல்கலைக்கழகம்

## கல்வி

பல்கலைக்கழகம் அதன் ஆறு தொகுதி கல்லூரிகளின் மூலம் மேலாண்மை, வடிவமைப்பு, சட்டம், தாராளவாத கலைகள், வர்த்தகம், ஊடக ஆய்வுகள் மற்றும் பல் மருத்துவத்தில் இளநிலை மற்றும் முதுநிலை பட்டங்களை வழங்கும் படிப்புகளை அளிக்கிறது:  
- கர்ணாவதி பல்மருத்துவப் பள்ளி.
- ஒருங்கிணைந்த உலக வடிவமைப்பு நிறுவனம்
- ஒருங்கிணைந்த உலக சட்டப் பள்ளி.
- ஒருங்கிணைந்த உலக வணிகப் பள்ளி.
- ஒருங்கிணைந்த உலக கணக்கீட்டு நுண்ணறிவுப் பள்ளி.
- ஒருங்கிணைந்த தாராளவாத கலைகள் மற்றும் மக்கள் தொடர்பியல் பள்ளி.
# கர்ணாவதி பல்கலைக்கழகம்

## இணைப்புகள்

கர்ணாவதி பல்கலைக்கழகம் பல்கலைக்கழக மானிய ஆணையத்தால் அங்கீகரிக்கப்பட்டுள்ளது. இப்பல்கலைக்கழகம் பொதுநலவாயப் பல்கலைக்கழகங்கள் சங்கத்தில் உறுப்பினராகவும் உள்ளது.
# ஜாத் கங்கை

**ஜாத் கங்கை** (*Jadh Ganga*) என்று அழைக்கப்படும் ஆறு, ஜானவி ஆறு எனவும் அழைக்கப்படுகிறது. இது இந்தியாவின் உத்தர காண்டம் மாநிலத்தில் உள்ள பாகீரதி ஆற்றின் துணை ஆறாகும்.
# ஜாத் கங்கை

## ஆற்றோட்டம்

ஜாத் கங்கை திபெத்து, சீனா பகுதியான ஜந்தா கவுண்டியில் மணா கணவாய்க்கு வடக்கே உற்பத்தியாகிறது. இந்தியாவின் உத்தரகண்ட் மாநிலத்தின் உத்தரகாசி மாவட்டத்தில் உள்ள பைரோங்காட்டியில் பாகீரதி ஆற்றுடன் ஜாத் கங்கை சங்கமிக்கிறது.
# ஜாத் கங்கை

## பிராந்திய தகராறு

ஜாத் கங்கா பள்ளத்தாக்கு சீனாவால் உரிமை கோரப்படுகிறது. ஆனால் ஜாத் கங்கா ஆற்றினை முழுமையாக இந்தியர்கள் பயன்படுத்துவதன் மூலம் கட்டுப்படுத்துகிறார்கள்.  
இப்பகுதியில் உள்ள சில கிராமங்கள் சாங், ஜாதாங், நெலாங் மற்றும் பூலம் சும்தா ஆகும். இவை அனைத்தும் ஜாத் கங்கா பள்ளத்தாக்கில் அமைந்துள்ளன.
# சாங் (ஜாதாங்)

**சாங்** (**ஜாதாங்**)(*Sang-Jadhang*) என்பது இந்தியாவின் உத்தராகண்டம் மாநிலத்தின் உத்தரகாசி மாவட்டத்தில் உள்ள ஓர் சிறிய மலைக் கிராமமாகும். இது சீனாவின் திபெத்தின் நாகரி ப்ரிபெக்சர், ஜந்தா கவுண்டியால் உரிமை கோரப்பட்டுள்ளது. பாகீரதி ஆற்றின் முக்கியமான துணை நதியான ஜாத் கங்கையின் இந்த பகுதி வழியாகப் பாய்கிறது.  
மணா கணவாய் மற்றும் அருகிலுள்ள சில கிராமங்கள் தீர்பானி, நெலாங் மற்றும் புலம் சும்தா, ஜாத் கங்கை பள்ளத்தாக்கில் அமைந்துள்ளன.
# சாங் (ஜாதாங்)

## பிராந்திய தகராறு

ஜாத் கங்கை பள்ளத்தாக்கு சீனாவால் உரிமை கோரப்படுகிறது.
# மில்லங்கோடா இராசா

மில்லங்கோடா இராசா]]
**மில்லங்கோடா ராஜா** (*Millangoda Raja*) (**மில்லங்கோடா டஸ்கர்** என்றும் அழைக்கப்படுகிறது) (1938- 2011 சூலை 30) என்பது ஒரு இலங்கை யானையாகும். இது வாழ்ந்தபோது மிக நீளமான தந்தங்களைக் கொண்ட ஆசிய யானை என்று கருதப்பட்டது. இது, 1945இல் புத்தளம் மாவட்டத்தின் ஆனமடுவாவில் உள்ள நவகதேகம காடுகளில் பிடிக்கப்பட்டது. அதன் பின்னர் கேகாலையின் மோலகோடாவைச் சேர்ந்த எம். ஆர். மில்லங்கோடா அப்புஹாமிக்கு சொந்தமானது. இந்த யானை கண்டியில் நடைபெறும் எசல ஊர்வலத்தில் சுமார் 40 ஆண்டுகளாக பங்கேற்றது. மேலும் புத்தரின் புனிதப்பல் அடங்கிய புனித கலசத்தையும் எடுத்துச் சென்றது. இது இலங்கையில் ஒரு சில யானைகள் மட்டுமே கிடைக்கும் வாய்ப்பாகும். இந்த யானை 30 சூலை 2011 அன்று இறந்தது. அது இறக்கும் போது சுமார் 73 வயதாக இருந்தது. அதன் மறைவுக்குப் பின்னர், உடல் பாதுகாக்கப்பட்டு ஆனந்த மில்லங்கோடாவால் கேகல்லை, மோலகோடாவில் உள்ள யானை கிராமத்தில் பொதுக் காட்சிக்கு வைக்கப்பட்டது.
# கால்தி ஆறு

**கால்தி ஆறு** (*Haldi River*) என்பது ஊக்லி ஆற்றின் துணை ஆறாகும். இது இந்திய மாநிலமான மேற்கு வங்காளத்தின் கிழக்கு மிட்னாபூர் மாவட்டம் வழியாகப் பாய்கிறது. கெலிகை, கன்சையுடன் தம்லுக் துணைபிரிவில் உள்ள மாகிசாதல் காவல்நிலையம் அருகே இணைந்து கால்தி ஆறாக சுமார் 24 கிலோ மீட்டர் தூரத்திற்கு ஓடுகிறது. இது ஊக்லி ஆற்றுடன் தொழில் நகரமான கால்தியாவில் இணைகிறது. கடலில் கலப்பதற்கு முன்பாக ஊக்லி ஆற்றுடன் கலக்கும் கடைசி பெரிய ஆறு கால்தியாகும்.
# காந்தேசுவரி ஆறு

**காந்தேசுவரி ஆறு** (*Gandheswari River*) என்பது இந்திய மாநிலமான மேற்கு வங்காள மாநிலத்தில் பாயும் ஓர் ஆறாகும். இது துவாரகேசுவர் ஆற்றின் கிளை நதியாகும். நீளமான இந்த ஆறு மேற்கு வங்காளத்தின் பாங்குரா மாவட்டத்தில் பாய்கிறது. சுசுனியா மலையின் தென்மேற்கிலும், பாங்குராவின் வடக்கிலும் பாயும் இந்த ஆறு பூட்சஹருக்கு அருகில் துவாரகேசுவரருடன் இணைகிறது. மழைக்காலங்களில் திடீர் வெள்ள அபாயத்திற்கு உட்பட்டது.
# துவாரகேசுவர் ஆறு

**துவாரகேசுவர் ஆறு** (*Dwarakeswar River*)(தல்கிசர் என்றும் அழைக்கப்படுகிறது) என்பது இந்திய மாநிலமான மேற்கு வங்கத்தின் மேற்கு பகுதியின் முக்கிய ஆறாகும்.
# துவாரகேசுவர் ஆறு

## ஆற்றோட்டம்

இந்த ஆறு புருலியா மாவட்டத்தின் மாதபூருக்கு அருகில் உருவாகி பாங்குரா மாவட்டத்தில் சாட்னாவில் நுழைகிறது. இது மாவட்ட தலைநகர் வழியே பாய்ந்து கிழக்கு பர்தாமன் மாவட்டத்தின் தென்கிழக்கு முனையில் நுழைகிறது. பின்னர் ஹூக்லி மாவட்டம் வழியாகச் செல்கிறது.  
சிலாய் ஆறு துவாரகேசுவர் ஆற்றுடன் கட்டாள் அருகே இணைகிறது. இந்த ஆறுகள் இணைந்து உருவாகும் ஆறு இரப்நாராயண் ஆறு எனப்படுகிறது. இரப்நாராயண் ஆறு ஊக்லி ஆற்றுடன் ஹவுரா மாவட்டத்தில் உள்ள காடியார பகுதியில் இணைகிறது.  
துவாரகேசுவர் ஆற்றில் நீர் குறைவாக இருக்கும்போது (எந்த பருவத்திலும்) அதிக வண்டல் மண்ணை கொண்டிருக்கிறது. மழைக்காலங்களில் தண்ணீர் அதிகமாகக் காணப்படும் வண்டல் மண் படிவதால் நீரோட்டம் தடைப்படுகிறது. ஆரம்பாக் அருகே ஆற்றுப் படுகையில் குப்பை மற்றும் மனித செயல்பாடுகளால் ஆற்றுப்பாதையானது ஒடுக்கப்பட்டுள்ளது நடவடிக்கைகள்.
# துவாரகேசுவர் ஆறு

## திட்டங்கள்

துவாரகேசுவர் ஆற்றில் அணை கட்டுவதற்கான திட்டம் ஒன்று உள்ளது. துவாரகேசுவர் காந்தேசுவரி நீர்த்தேக்கம் குறித்த பூர்வாங்க திட்ட அறிக்கை ஜனவரி 2004இல் மத்திய நீர் ஆணையத்தால் தயாரிப்பதற்கான "கொள்கை அடிப்படையில்" ஒப்புதல் மார்ச் 2004இல் மாநில அரசுக்குத் தெரிவிக்கப்பட்டது.
# மொக்கை ஓடை அருவி

**Gengavaram Falls** (மொக்கை ஓடை அருவி) இந்தியாவில் தமிழ்நாடு மாநிலத்தில் விழுப்புரம் மாவட்டத்தில், செஞ்சி அருகில் கெங்கவரம் எனும் ஊரில் அமைந்துள்ளது. இதன் சிறப்பு என்னவென்றால் விழுப்புரம் மாவட்டத்தில் உள்ள ஒரே ஓர் அருவி இந்த மொக்கை ஓடை அருவி தான்.
# மொக்கை ஓடை அருவி

## போக்குவரத்து வசதி

செஞ்சியில் இருந்து பேருந்து வசதி உள்ளது. கெங்கவரம் ஏரிக்கரை பேருந்து நிறுத்தத்தில் இறங்கி ஓர் 800 மீட்டர் உள்ளே நடந்து சென்றால், மொக்கை ஓடை அருவிகள் உள்ள இடத்திற்கு செல்லலாம்.
# மொக்கை ஓடை அருவி

## வழித்தடம்

இந்த அருவி, முதலில் பாக்கமலையில் (குளிர்சுனை ஓடை, மானிப்பாயை போன்ற இடங்களில்) உருவாகி பின்னர் பல கற்குவியல் (நாவாடை) பாறை இடுக்குகளில், மலைகளுக்கு இடையே வந்து, அடிமொக்கை என்ற ஒரு இடத்தை வந்து சேருகிறது. பின்னர் காடுகளுக்கிடையில் தோராயமாக 2 அல்லது 3 கிலோ மீட்டர் தொலைவிற்கு காட்டின் நடுவே மொக்கை ஓடை வருகிறது, பின்னர் பல்லாடேசன் (இங்கு பல மூங்கில் தோப்புகள் உள்ளது) என்ற இடத்தில் இருந்து ஒரே ஓடையில் பல சிற்றருவியாக மாறி, அடிவாரத்தை சென்றடைந்து, கெங்கவரம் ஏரி, தாண்டவசமுத்திரம் ஏரி போன்ற பல ஏரிகள் நிரம்பி வழிந்து பனைமலைப் பேட்டை ஏரி நிரம்பி கடைசியில் கடலில் கலக்கிறது.
# மொக்கை ஓடை அருவி

## பெயர்க் காரணம்

இந்த ஓடையின் அருகே மொக்கை என்று ஒரு மிகப்பெரிய பாறை உள்ளது, இதன் அருகே இவ்வருவி ஓடுகிறது. இவ்வருவி உள்ள ஊர் கங்கையின் வரம் கொண்ட ஊர் எக்காலத்திலும் முப்போகம் விளைச்சல் விளையும் ஊர் என்பதால் கெங்கையின் வரம் கொண்ட ஊர் என அழைக்கப்பட்டு, பிற்காலத்தில் கங்கைவரம் - கங்காவரம் என மருவி தற்போது கெங்கவரம் என பெயர் பெற்றுள்ளது.
# சிவனாண்டி ராஜதுரை

**சிவனாண்டி ராஜதுரை** (Sivanandi Rajadurai) என்ற **மைலாடி முனைவர் சி. ராஜதுரை** (*Mylaudy Dr. S.Rajadurai*) வினையூக்கம், இயற்பியல் வேதியியல் மற்றும் உமிழ்வு கட்டுப்பாடு ஆகியவற்றில் ஓர் அறிவியலாளர் ஆவார், உலகளாவிய சுற்றுச்சூழலைப் பாதுகாப்பதில் கவனம் செலுத்தும் இவர் பெருநிறுவன நிர்வாகி ஆவார். இவர் ராஜதுரை அறக்கட்டளையின் தலைவர்.
# சிவனாண்டி ராஜதுரை

## கல்வி

இராஜதுரை மைலாடியில் உள்ள, சிவனாண்டி நாடார் மற்றும் தாயம்மாள் நாடாச்சி ஆகியோருக்கு, செப்டம்பர் 1, 1951இல் மகனாகப் பிறந்தார். இந்தியாவில் உள்ள தமிழ்நாடு மாநிலத்தில், கன்னியாகுமரி மாவட்டத்தில் உள்ள விவசாய கிராமம் மைலாடி ஆகும். மைலாடியில் உள்ள ** ரிங்கல்தௌபே மேல்நிலைப் பள்ளியில்** மேல்நிலைப் படிப்பையும், கன்னியாகுமரி **விவேகானந்தா கல்லூரியில்** கல்லூரி படிப்பினையும், முடித்தார். 1969 மற்றும் 1972 க்கு இடையில் நடைபெற்ற ஐம்பதுக்கும் மேற்பட்ட சொற்பொழிவு போட்டிகளில் கலந்துகொண்டு முதலிடம் பெற்றுள்ளார். இவர் பட்டம் & பிரிவு உபச்சார விழாவில், சொற்பொழிவு ஆற்றினார். கேரள பல்கலைக்கழகத்தின் மார் இவானியோஸ் கல்லூரியில் வேதியியலில் முதுகலை பட்டத்தில் தங்கப் பதக்கம் பெற்றார். இந்திய தொழில்நுட்பக் கழகம், சென்னையில் இயற்பியல் வேதியியலில் துறையில் முனைவர் பெற்ற இவர், ஜே. சி. குரியாக்கோஸுடன் இணைந்து பணியாற்றினார். கலப்பு ஆக்சைடு வினையூக்கிகள் பற்றிய இவரது முனைவர் பட்ட ஆய்வு மாசு குறைப்புக்கான திட ஆக்சைடு தீர்வுகளை உருவாக்குவது குறித்த இவரது எதிர்கால ஆராய்ச்சிக்கு வழிகாட்டியது. இந்திய தொழில்நுட்ப கழகத்தில் இருந்தபோது, ராஜதுரை கல்லூரிகளுக்கு இடையே நடக்கிற பளுதூக்குதல் தடகள அணியின் தலைவராகவும் இருந்துள்ளார்.
# சிவனாண்டி ராஜதுரை

## அறிவியல் விளக்கக்காட்சிகள்

டீசல் இயந்திர-செயல்திறன் மற்றும் உமிழ்வு ஆராய்ச்சி (DEER) மாநாடு, சூரிய மாற்றத்திற்கான சர்வதேச மாநாடு, ஐந்தாவது தேசிய வினையூக்க கருத்தரங்கு, தானியங்கி பொறியாளர்கள் சங்கம் (SAE) காங்கிரஸ் சர்வதேச தானியங்கி பொருட்கள் மற்றும் உற்பத்தி மாநாடு, FISITA, ஆசிய பவர்டிரெய்ன் மாநாடு மற்றும் GT மாநாடு போன்ற சர்வதேச மாநாட்டில் ராஜதுரை ஆராய்ச்சி முடிவுகளை வழங்கியுள்ளார்.
# வடகிழக்கு ஆயுர்வேதம் மற்றும் ஓமியோபதி நிறுவனம்

**வடகிழக்கு ஆயுர்வேதம் மற்றும் ஓமியோபதி நிறுவனம்** (*North Eastern Institute of Ayurveda and Homeopathy*), என்பது இந்திய அரசின் ஆயுஷ் அமைச்சின் கீழ் உள்ள தன்னாட்சி நிறுவனம் ஆகும். இந்நிறுவனம் மேகாலயாவின் சில்லாங், மவ்டியாங்டியாங்கில் அமைந்துள்ளது. இதனை 22 திசம்பர் 2016 அன்று மத்திய ஆயுஷ் அமைச்சர் ஸ்ரீபாத் யசோ நாயக் துவக்கிவைத்தார். இந்த நிறுவனம் 2016-17 கல்வியாண்டிலிருந்து தலா 50 மாணவர்களை பிஏஎம்எஸ் மற்றும் பிஎச்எம்எஸ் படிப்புகளில் சேர்க்கும் வகையில் ஆயுர்வேத மற்றும் ஓமியோபதி கல்லூரியைத் தொடங்கியுள்ளது  
2016ஆம் ஆண்டு நிலவரப்படி, ஆயுர்வேத மருத்துவம் மற்றும் அறுவை சிகிச்சை இளங்கலை மற்றும் ஹோமியோபதி மருத்துவம் மற்றும் அறுவை சிகிச்சை இளங்கலை ஆகியவற்றில் நான்கரை ஆண்டு பட்டப்படிப்பை இந்நிறுவனம் வழங்குகிறது.
# கண்ணன் கோபிநாதன்

**கண்ணன் கோபிநாதன்** (*Kannan Gopinathan*, பிறப்பு: திசம்பர் 12, 1985) என்பவர் ஓர் முன்னாள் இந்திய ஆட்சிப் பணி அதிகாரியும், கேரளாவைச் சேர்ந்த தன்னார்வலரும் ஆவார். சரத்து எண் 370 ரத்து செய்யப்பட்டதைத் தொடர்ந்து ஜம்மு-காஷ்மீரில் விதிக்கப்பட்ட கட்டுப்பாடுகளுக்கு எதிர்ப்பு தெரிவிக்கும் அடையாளமாக இவர் தன் பதவியை ராஜினாமா செய்தார்.
# கண்ணன் கோபிநாதன்

## தனிப்பட்ட வாழ்க்கை மற்றும் குடும்பம்

இவர் கேரளாவின் கோட்டயம் மாவட்டத்தில், கேரள அரசின் உயர் பிரிவு எழுத்தாளர் கே. என். கோபிநாதன் நாயர் - வி.ஆர்.குமாரி இணையரின் மகனாக 12 திசம்பர் 1985ஆம் நாள் பிறந்தார். கோட்டயத்திற்குச் செல்வதற்கு முன்பு கேரளாவின் பாலக்காடு மாவட்டத்தில் தனது ஆரம்பக் கல்வியைச் படித்தார். 2001 ஆம் ஆண்டு கேரள தொழில்நுட்ப உயர்நிலைப் பள்ளி விடுப்பு சான்றிதழ் தேர்வில் மாநில அளவில் கூட்டு முதலிடம் பெற்றார்.
சார்க்கண்டின், மெசுரா, ராஞ்சி, பிர்லா தொழில்நுட்ப நிறுவனத்தில் மின் மற்றும் மின்னணுவியல் துறையில் பொறியியல் படித்து, தங்கப் பதக்கமும் பெற்றார். இவர் நொய்டாவில் தன்னார்வ சேவையில் ஈடுபட்ட நாட்களில், மென்பொருள் பொறியாளரான, ஹிமானி பதக் என்பவரை மணந்தார்.
# வி. பி. சீமந்தினி

**வி.பி. சீமந்தினி ** (V.P.Seemandhini), ஒரு நியமிக்கப்பட்ட மூத்த வழக்கறிஞர் ஆவார். இவர், முக்கியமாக அரசியலமைப்பு சார்ந்த விஷயங்களில் 1976 முதல் கேரள உயர் நீதிமன்றத்திலும், இந்திய உச்ச நீதிமன்றத்திலும் வழக்குகளை வாதிடுகிறார்.
# வி. பி. சீமந்தினி

## தொழில்

சீமந்தினி தற்போது கேரள மகளிர் வழக்கறிஞர்கள் கூட்டமைப்பின் தலைவராக பணியாற்றி வருகிறார். மேலும், அகில இந்திய மகளிர் வழக்கறிஞர்களின் கூட்டமைப்பு தலைவராகவும், கூட்டமைப்பின் நிறுவன உறுப்பினராகவும் இருக்கிறார்.